หุ้นเอเชียพุ่งแรง! ขานรับข้อมูลศก.จีน แข็งแกร่ง-ตลาดฮ่องกงกระฉูดเกือบ 1000 จุด
หุ้นเอเชียพุ่งแรง! ขานรับข้อมูลศก.จีน แข็งแกร่ง-ตลาดฮ่องกงกระฉูดเกือบ 1000 จุด
หุ้นเอเชียพุ่งแรง! ขานรับข้อมูลศก.จีน แข็งแกร่ง-ตลาดฮ่องกงกระฉูดเกือบ 1000 จุด
6 ก.ค. 2563

ผู้สื่อข่าวรายงานว่า ตลาดหุ้นเอเชียปรับตัวขึ้นวันนี้(6ก.ค.63) ปรับตัวขึ้นแรง หลังจากที่จีนเปิดเผยว่า ดัชนี PMI ภาคบริการเดือนมิ.ย. พุ่งแตะระดับสูงสุดในรอบ 10 ปี ขณะที่สหรัฐเปิดเผยตัวเลขจ้างงานนอกภาคเกษตรที่พุ่งขึ้นเกินคาดในเดือนมิ.ย.63
โดยดัชนีฮั่งเส็งตลาดหุ้นฮ่องกง ณ เวลา 14.09 น. อยู่ที่ระดับ 26324.75 จุด บวก 951.63 จุด หรือ  3.75%
ด้านดัชนี SSE Composite ตลาดหุ้นจีนปิดวันนี้ที่ 3332.88 จุด เพิ่มขึ้น 180.07 จุด, หรือ 5.71%
ด้านดัชนีนิกเกอิตลาดหุ้นญี่ปุ่นปิดวันนี้ที่ 22,714.44 จุด เพิ่มขึ้น 407.96 จุด หรือ 1.83% โดยได้รับแรงหนุนจากการพุ่งขึ้นของตลาดหุ้นจีน ประกอบกับการอ่อนค่าของสกุลเงินเยนเมื่อเทียบกับดอลลาร์สหรัฐ ซึ่งได้เข้ามาเป็นปัจจัยหนุนให้กับหุ้นกลุ่มส่งออก
ด้านดัชนี KOSPI ตลาดหุ้นเกาหลีใต้ปิดวันนี้ที่ 2,187.93 จุด เพิ่มขึ้น 35.52 จุด, +1.65%
ส่วนดัชนี PSE Composite ตลาดหุ้นฟิลิปปินส์ปิดวันนี้ที่ 6,328.41 จุด ลดลง 44.25 จุด, -0.69%
ส่วนดัชนี TAIEX ตลาดหุ้นไต้หวันปิดวันนี้ที่ 12,116.70 จุด เพิ่มขึ้น 207.54 จุด, +1.74%
โดยเมื่อวันศุกร์ที่ผ่านมา จีนได้รายงานดัชนีผู้จัดการฝ่ายจัดซื้อ (PMI) ภาคบริการของจีนซึ่งมาร์กิตจัดทำร่วมกับไฉซิน อยู่ที่ระดับ 58.4 ในเดือนมิ.ย. พุ่งขึ้นจากระดับ 55 ในเดือนพ.ค. โดยดัชนี PMI ภาคการผลิตเดือนมิ.ย.ทำสถิติสูงสุดนับตั้งแต่เดือนเม.ย. 2553
ทั้งนี้ ดัชนี PMI ที่เคลื่อนไหวเหนือระดับ 50 บ่งชี้ว่า ภาคบริการของจีนมีการขยายตัว ขณะที่ดัชนีต่ำกว่าระดับ 50 จะบ่งชี้ถึงภาวะหดตัว
ด้านกระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 4.8 ล้านตำแหน่งในเดือนมิ.ย. มากกว่าที่นักวิเคราะห์คาดการณ์ว่าจะเพิ่มขึ้น 3 ล้านตำแหน่ง ขณะที่อัตราการว่างงานเดือนมิ.ย. ลดลงสู่ระดับ 11.1% จากระดับ 13.3% ในเดือนพ.ค. ซึ่งเป็นการลดลงเดือนที่สองติดต่อกัน ด้านนักวิเคราะห์คาดการณ์ไว้ว่าอัตราว่างงานจะอยู่ที่ 12.3%